|  |
| --- |
| **Objekta higiēniskais novērtējums** |
| Rīgā |

|  |
| --- |
| 21.10.2022 |

|  |
| --- |
| **1. Objekta nosaukums:** Bērnu diennakts nometne “Young Media Sharks 2022” |
| **2. Objekta īpašnieks:** Nometnes organizētājs – Biedrība “Avantis”, reģistrācijas Nr. 40008070114 |
| **3. Objekta adrese:** Ogres novads, Turkalne, atpūtas komplekss „Turbas” (viesnīca „Četri vēji”) |
| **4. Novērtēšanu veica:** 21.10.2022. higiēnas ārste Irina Griščenko |
| **5. Novērtēšanā piedalījās:** Atpūtas kompleksa „Turbas” pārstāve Zane Saleniece |
| **6. Konstatēts:**  **6.1. Vispārīgās ziņas par objektu/ objekta raksturojums**  Diennakts bērnu nometne izvietosies atpūtas kompleksā “Turbas”, izmantojot 3-stāvu viesnīcas „Četri vēji” guļamtelpas otrajā stāvā: kopumā - 10 numurus, no tiem sešus 3-vietīgus numurus, 3 divvietīgus numurus un vienu 1-vietīvgu numuru. Katrā viesu numurā iekārtota tualete un duša (divos numuros – tualete un vanna).  3.stāvā atrodas 2 daudzvietīgie numuri ar tualeti un dušu vai tualeti un vannu katrā (nometne tos neizmantos). Paredzēts, ka 3 stāvā telpu var izmantot kā telpu īslaicīgai dalībnieka izolācijai infekcijas slimību gadījumos, līdz ierodas likumiskie pārstāvji vai neatliekamās medicīniskās palīdzības dienesta pārstāvji.  1.stāvā atrodas restorāns.  Atpūtas komplekss „Turbas” nodrošinās dalībniekiem nakšņošanu un ēdināšanu (iesniegts nomas līgums Nr. 2022/10/25-29 starp Zemnieku saimniecību “Turbas” unBiedrību “Avantis”). Medicīniskos pakalpojumus dalībniekiem sniegs ārstniecības persona Aija Staņus.  Bērnu diennakts nometni paredzēts organizēt laika posmā no 25.10.2022. līdz 29.10.2022. Nometnes mērķis ir nodrošināt intensīvu un iedvesmojošu zināšanu nometni jaunajiem mediju talantiem, organizēt iespēju iepazīt dažādas mediju jomas, gūt pieredzi no labākajiem jomas ekspertiem, darboties praktiski ar dažādiem mediju rīkiem.  Dalībnieku vecums - no 16 līdz 19 gadiem, maksimālais dalībnieku skaits līdz 25. Nometnes vadītāja – Anete Vanceviča, nometņu vadītāja apliecības Nr.OR 000044, kontakta tālr. 29366654.  Viesnīcas telpu higiēnas stāvoklis ir apmierinošs, tualetēs ir tualetes papīrs, šķidrās ziepes, roku susināšanas līdzekļi.  **6.2. Iekštelpu virsmu apdare**  Apdares materiāli atbilst telpu funkcijai.  **6.3. Apgaismojums**  Numuru istabās ir nodrošināts dabiskais apgaismojums un dabiskā vēdināšana caur ārsienu logiem; visās telpās nodrošināts mākslīgais apgaismojums. Gaismas ķermeņi atrodas darba stāvoklī.  **6.4. Siltumapgāde**  Autonoma (granulu katls).  **6.5. Gaisa apmaiņa**  Telpu vēdināšana organizēta caur logiem, durvīm un ventilācijas kanāliem.  **6.6. Ūdens apgāde**  No vietējā urbuma. Uzrādīts laboratorijas „BIOR” dzeramā ūdens testēšanas pārskats (07.06.2022., Nr. PV-2022-P-376001.01), tā rezultāti pēc izmeklētajiem mikrobioloģiskajiem un ķīmiskajiem rādītājiem atbilst Ministru kabineta 2017. gada 14. novembra noteikumiem Nr. 671 “Dzeramā ūdens obligātās nekaitīguma un kvalitātes prasības, monitoringa un kontroles kārtība”.  **6.7. Kanalizācijas sistēma**  Izvedamas notekūdeņu krājtvertnes.  **6.8. Teritorijas labiekārtošana**  Ēkai piegulošā teritorija ir labiekārtota un sakopta.  **6.9. Vides pieejamība**  Vides pieejamība nav vērtēta. Nometnes darbībā nepiedalīsies dalībnieki ar funkcionālajiem traucējumiem.  **6.10.Riska faktoru novērtēšana un cita informācija**  Nav |
| **7**. **Slēdziens**  Objekts „Bērnu diennakts nometne “Young Media Sharks 2022”” atpūtas kompleksa „Turbas” viesnīcā „Četri vēji”, Turkalnē, Ogres novadā, atbilst higiēnas prasībām. |
| **8. Rekomendējamie pasākumi**  -ievērot ar Veselības ministriju saskaņotās „Vadlīnijas piesardzības pasākumiem bērnu nometņu organizētājiem” un regulāri sekot līdzi vadlīniju papildinājumiem un/vai atjauninājumiem. Vadlīnijas ir publicētas Veselības inspekcijas mājas lapā: <https://www.vi.gov.lv/lv/jaunums/vadlinijas-piesardzibas-pasakumiem-bernu-nometnu-organizetajiem>.  -ievērot Ministru kabineta 01.09.2009. noteikumus Nr. 981 „Bērnu nometņu organizēšanas un darbības kārtība” un Ministru kabineta 28.09.2021. noteikumus Nr.662 “Epidemioloģiskās drošības pasākumi Covid-19 infekcijas izplatības ierobežošanai”;  -pirms nometņu darbības uzsākšanas visām personām, kuru darbs ir tieši saistīts ar iespējamu risku citu cilvēku veselībai, ir jāsaņem ārsta atļauja darbam, ievērojot Ministru kabineta 24.07.2018. noteikumus Nr. 447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība”. |

|  |  |
| --- | --- |
| Sabiedrības veselības departamenta  Higiēnas novērtēšanas nodaļas higiēnas ārste  Irina Griščenko, tālr.67081644  [irina.griscenko@vi.gov.lv](mailto:irina.griscenko@vi.gov.lv) | Irina Griščenko |